Брод (археолошки локалитети) - Википедија

# Брод (археолошки локалитети)

### Од Википедија, слободна енциклопедија

археологија: (портал, проект)

- Грамада, населба и некропола од доцноантичкото време. На северниот раб на градот, каде што се проширува населбата, при изградбата на новите куќи се откриени темели од стари објекти. Се среќава голем број фрагменти од керамички садови, питоси и покривни ќерамиди. На северниот крај од теренот се најдени гробови градени од камени плочи.

- Кале, градиште од доцноантичкото време. Јужно од зградата на Собранието на општината се издига низок рид со мала зарамнета површина која била оградена со бедем. На површината на ридот и во подножјето спорадично се среќаваат фрагменти од керамички садови, питоси и покривни ќерамиди.

- Барбарос или Кула, утврдена населба и кастел од средниот век.

- Рајчица, старохристијанска базилика и раносредновековна некропола. Во северниот дел на градот, на левиот брег на реката Треска, кој е алувијална тераса (КП 544), при копање на темели за изградба на еден објект биле откриени два гроба. Во осумдесеттите години со заштитните археолошки интервенции се откриени уште 9 гроба од типот циста и поголем дел од апсида на базилика. Во еден од гробовите е најдена обетка во вид на кошничка. Наодите се чуваат во Музејот на Македонија.

## [уреди] Литература

- Археолошка карта на Република Македонија, Том 2, 1996, издание на МАНУ, Скопје, Македонија.

Преземено од "http://mk.wikipedia.org../../../%D0%B1/%D1%80/%D0%BE/%D0%91%D1%80%D0%BE%D0%B4_%28%D0%B0%D1%80%D1%85%D0%B5%D0%BE%D0%BB%D0%BE%D1%88%D0%BA%D0%B8_%D0%BB%D0%BE%D0%BA%D0%B0%D0%BB%D0%B8%D1%82%D0%B5%D1%82%D0%B8%29.html"

Категорија: Листи на археолошки локалитети (Република Македонија)

##### Views

- Статија
- Разговор
- Тековна верзија

##### Пребарај